Հե­ղի­նա­կին իսկ խոս­տո­վա­նու­թեամբ, հա­տո­րը ար­դիւնք է աւե­լի քան 25 տա­րի­նե­րու պրպտու­մի, հե­տա­խու­զու­թեան ու վեր­ծա­նու­մի աշ­խա­տան­քի: Անի­կա չի բա­ւա­կա­նա­նար միայն Մա­րօ Նալ­պանտ­եա­նի եր­գած ազ­գագ­րա­կան-ժո­ղովր­դա­յին ու հայ­րե­նա­սի­րա­կան եր­գե­րու վե­րար­տադ­րու­թեամբ ու երաժշ­տա­կան վեր­ծա­նու­մով, ձայ­նագ­րու­մով, այլ հա­տո­րին էջե­րը լայն կը բաց­ուին Արեւմտ­եան Հա­յաս­տա­նի ու Կի­լիկ­իոյ, մին­չեւ Պոլ­սոյ ու շրջա­կայ հայ­կա­կան օճախ­նե­րու ժո­ղովր­դա­յին եր­գե­րու պա­տա­ռիկ­նե­րուն առ­ջեւ: Պատ­մա­կան-երաժշ­տա­բա­նա­կան հա­րուստ բա­ցատ­րու­թիւն­նե­րը կը ստեղ­ծեն մանր հա­մայ­նա­գի­տա­րա­նի մը տպա­ւո­րու­թիւնը, հե­տե­ւա­բար, ըն­թեր­ցո­ղին կրնան թե­լադ­րել, որ ինք­զինք չկաշ­կան­դէ ներ­քին բա­ժա­նում­նե­րը` գլուխ­նե­րը ներ­կա­յա­ցու­ցած յա­ջոր­դա­կա­նու­թեամբ ըն­թեր­ցե­լու աւան­դա­կան ձե­ւով: